Politiet var på stedet et minut efter anmeldelsen, men da var uroen slut. Den ene part var forduftet, og den anden gruppe havde forskanset sig på Tusindfryd. I forbindelse med sammenstødet blev der knust ruder. Der er ingen anholdte. Det er langt fra første gang, der er uro ved 1000fryd. Vagtchef hos Nordjyllands Politi, Henrik Beck, tør ikke gisne om, hvem der har opsøgt Tusindfryd. Tidligere har gæster på 1000fryd været i slagsmål med en fraktion af AaBfans, der holder til på et nærliggende værtshus. Politiet har også tidligere ransaget stedet og beslaglagt slagvåben og ulovlige peberspray.

Opsummering:
Klokken fire i nat blev politiet kaldt til spillestedet 1000fryd i Aalborg, hvor to grupper var i slagsmål.